ОБЩИНСКИ СЪВЕТ НА ОБЩИНА ПРАВЕЦ, СОФИЙСКА ОБЛАСТ

Р Е Ш Е Н И Е   № 82
от 20.04.2017 г.
ОТНОСНО: „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“ по приоритетна ос №2 „Отпадъци“ на ОП „Околна среда 2014 -2020г.“

Общинският съвет на Община Правец, на основание чл. 21, ал. 1,  т. 8 и т. 10,   чл.27, ал.4 и ал.5 от Закона за местното самоуправление и местната администрация, неговите комисии и взаимодействието му с Общинската администрация,
(Гласували-13; “За”-13, “Против”-0, “Въздържали се-0)
Р Е Ш И:
1. Дава съгласие Община Правец да кандидатства в партньорство с общините Етрополе и Ботевград за подаване на едно общо проектно предложение „Изграждане на компостираща инсталация и инсталация за предварително третиране на битови  отпадъци за нуждите на РСУО „Ботевград“ по процедура №BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“ на ОП „Околна среда 2014 – 2020г.“ с водещ партньор Община Ботевград, която да подаде проектното предложение от името на всички кандидатстващи общини и да отговаря за неговото управление, съгласно разпределението на задачите между партньорите в споразумението за партньорство. 

2. Общински съвет – Правец дава съгласие кметът на община Правец да подпише Споразумение за партьорство между всички общини, включени в РСУО – Ботевград, с което се определят задачите и финансовите отговорностите на всеки един от партньорите.  

3. Общински съвет – Правец дава съгласие индикативната стойност на допустимите разходи по проектното предложение без ДДС да възлиза на до 9 000 000,00 лева, а стойността на ДДС, който е недопустим разход по програмата да възлиза на обща стойност до 1 700 000 лева. Общински съвет – Правец дава съгласие община Правец да осигури съфинансиране на разходите без ДДС в размер на до 14,51% от минималният размер на собственото участие, определен с Анализ на разходите и приходите(АРП), който не може да възлиза на повече от 5% от общите допустими разходи по проекта. Общински съвет – Правец дава съгласие община Правец да осигури съфинансиране на разходите за ДДС в размер на до 14,51% до тяхното възстановяване от НАП, съгласно приложимия режим по ЗДДС.   
4. Общински съвет – Правец дава съгласие и поема ангажимент община Правец, да не се присъединява към друго Регионално сдружение за срока на изпълнение на проекта и най-малко за срок от 5 години след окончателното плащане на средствата по процедура №BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“ на ОП „Околна среда“ 2014 – 2020г.

5. Общински съвет – Правец дава съгласие изградената със средства по проекта инфраструктура, в т.ч. движимо и недвижимо имущество да бъде общинска собственост. Общински съвет – Правец дава съгласие инсталацията за компостиране и инсталацията за предварително третиране да стане съсобственост на всички общини, включени в РСУО – Ботевград, като дяловете на съсобственост бъдат упоменати в Споразумението за партньорство и са съгласно дяловото участие на партньорите в РСУО – Ботевград, съответно:  

· За Община Ботевград - 62,64%;

· За Община Етрополе - 22,85%;

· За Община Правец - 14,51%.  

6. Общински съвет – Правец се ангажира да не прехвърля на трети лица съсобствеността на изградената със средства по процедурата инфраструктура, в т.ч. движимо и недвижимо имущество, и съпътстваща инфраструктура, най-малко в продължение на 5 години от окончателното плащане на средствата по процедура №BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“ на ОП „Околна среда 2014 – 2020г.“. Общински съвет Правец дава съгласие собствеността на изградената инфраструктура (с изключение на изградената съпътстваща инфраструктура, която следва да остане собственост на общината Ботевград) да бъде прехвърлено на общините партньори според дела им на участие в РСУО – Ботевград, посочен в т. 5.   

7. Общински съвет – Правец потвърждава, че община Правец разполага с налични финансови и ресурси от други източници за покриване на допустими разходи по проекта, преди средствата да бъдат възстановени от ОПОС 2014-2020 г., за покриване на допустими разходи по проекта, които няма да бъдат финансирани от ОПОС 2014-2020 г., вкл. собствения принос и за покриване на недопустимите разходи, необходими за изпълнението на проекта, вкл. ДДС. Общински съвет – Правец дава съгласие финансовите ресурси, необходими за изпълнението на проекта, да бъдат осигурени от следните източници:  

· бюджета на община Правец;

· безлихвен заем от Предприятието за управление на дейностите по опазване на околната среда (ПУДООС); 

· кредит от фонд ФЛАГ;

· такса битови отпадъци за времето на изпълнението на проекта;
· от отчисления по чл. 20 от Наредба № 7 от 19.12.2013 г. за реда и начина за изчисляване и определяне на размера на обезпеченията и отчисленията, изискани при депониране на отпадъци.  

8. Общински съвет – Правец, при одобрение на проектното предложение дава право на кмета на община Правец да подпише и изпълнява Административния договор за предоставяне на безвъзмездна финансова помощ /АДБФП/  съвместно с другите общини 

9. На основание чл.60, ал.1 от АПК, Общински съвет – Правец допуска предварително изпълнение на настоящото решение, предвид обстоятелството, че сроковете за кандидатстване по процедура №BG16M1OP002-2.002 „Комбинирана процедура за проектиране и изграждане на компостиращи инсталации и на инсталации за предварително третиране на битови отпадъци“ са изключително кратки и забавеното изпълнение на настоящото решение може да осуети или сериозно да затрудни реализирането на съвместния проект, който е в интерес на населението на трите общини, партньори по проекта – Правец, Етрополе и Ботевград.
